**Indkomne forslag til generalforsamling i Solvang, 19. april 2023**

1. **Ændring af byggereglerne så det er tilladt at lave en LUKKET overdækket terrasse, i stedet for som nu ÅBEN overdækket terrasse.**

**I vurderingsreglerne er begge dele tilladt, og i lokalplanen står der ikke, at den ikke må være lukket (som før den nye lokalplan).**

1. I byggereglerne og lokalplanen står, at der må opføres drivhus/væksthus på 13 kvm.
Der er ønske om, at der må opføres flere små drivhuse, som tilsammen ikke overstiger 13 m2.
2. Der er ønske om en havecontainer i hele sæsonen, så dem uden bil og trailer kan komme af med haveaffald. Evt. mod en stigning af haveleje på nogle få kr. pr have. En stigning på 10 kr. i kvartalet giver ca. 3600 kr. i ekstra indtægt.
3. I kolonihaven Solvang er vi så heldige at have to hjemmesider på computeren. Den ene er den "officielle" som Bestyrelsen har sat i værk. Derigennem kan vi få alle de oplysninger, der hører alment til Kolonihaven Solvang. Det kan være oplysning om hvornår der er generalforsamling, hvornår må vi overnatte udover sommersæsonen, hvornår der er Grøn Solvang, hvornår sættes der Container op o.s.v.

Den gruppe der er under Facebook, er oprindeligt oprettet af ”xxx”, som for en del år siden solgte sin have. Facebook Solvang er til beskeder om stort og småt kolonihaveejerne imellem. Som hvem har noget til salg, gives væk og hvad der ellers måtte være i den genre.

Mit forslag er at vi holder tingene adskilt. Det officielle hører til Haveforeningen Solvang´s hjemmeside. Det der foregår kolonihaveejere imellem, kan ske gennem Facebook.

1. Ønske om mulighed for ændring af maks højde på 3 meter til målt tagflade til 4-4,5 meter. Så det skaber mulighed for at lave ensidet tag i samme højde som alm. tag.

Evt med notat om, at det høje skal være længst fra skel.

1. I forbindelse med åbning og lukning af vand, er det meget vigtigt at det "frivillige vandhold" har adgang til haven, for at kunne komme til stophanen osv. Derfor er det enkelte medlem ansvarlig for at lågen til haven SKAL være låst op.

Såfremt dette ikke er tilfældet vil det enkelte medlem blive opkrævet kr. 500,- såvel ved åbning som lukning af vandet

Beløbet er en pligtskyldig ydelse til foreningen. Underforstået: Såfremt man ikke betaler vil man få en opsigelse af lejemålet.

1. Forslag til ændring af ordlyden i afsnittet under byggeregler fra 9. april 2022

Specifikt under: **”Afstand til skel og brandhensyn”.**

Ordlyden kan evt. ændres fra: ”*Af brandhensyn skal der altid være min. 5 m. mellem bygninger fra eget havelod til naboloddets bebyggelse”* - til –

*”Af brandhensyn skal der altid være min. 5 m. fra hovedhus-bebyggelse på eget havelod til hovedhus-bebyggelse på nabolod*. *Er der på nabolod opført et fritstående skur/pavillon/legehus/drivhus tættere end 2.5 m fra skel, regnes dette ikke med som hovedhus-bebyggelse – da de fylder delvis lidt på grunden.”*

Det betyder, at der kan bygges nyt hovedhus-bebyggelse efter reglen om min. 2.5 m fra skel, når naboloddets hovedhus-bebyggelse er tilsvarende min. 2.5 m. fra skel – så brandmyndighedernes anbefalinger stadig følges.

Forslag følger Viborg Kommunes anvisninger for nybyg i Lokalplan nr. 558,
samt Midtjysk Brands anbefalinger for brandsikkerhed.

Ovenstående udkast er verificeret af begge myndigheder, skriftlig af Mona Bruun-Larsen,
der er byggesagsbehandler i Viborg Kommune.